﻿

На основу члана 42a став 3. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16)),

Министар пољопривреде, шумарства и водопривреде доноси

**ПРАВИЛНИК**

**о допуни Правилника о условима и начину остваривања права на кредитну подршку**

Објављено у „Службеном гласнику РС“ број 127/2022 од 18.11.2022. године

Члан 1.

У Правилнику о условима и начину остваривања права на кредитну подршку („Службени гласник РСˮ, бр. 48/17, 88/17, 84/18, 23/19, 27/20, 36/21, 102/21 и 130/21), после члана 15а додаје се члан 15б, који гласи:

„Члан 15б

За дужника којем је одобрен репрограм, у складу са Одлуком о привременим мерама за банке у циљу адекватног управљања кредитним ризиком у портфолију пољопривредних кредита у условима отежане пољопривредне производње („Службени гласник РСˮ, број 111/22), Министарство банци са којом је закључило уговор из члана 11. овог правилника субвенционише део камате на кредит која се односи на грејс период под истим условима прописаним овим правилником.

По истеку грејс периода из става 1. овог члана, банка подноси Министарству захтев за субвенцију дела камате на кредит која се односи на грејс период.

Министарство банци из става 1. овог члана уплаћује средства на име субвенционисаног дела камате на кредит која се односи на грејс период, у једнократном износу, у року од 60 дана од дана пријема захтева из става 2. овог члана.ˮ.

Члан 2.

Овај правилник ступа на снагу наредног дана од дана објављивања у „Службеном гласнику Републике Србијеˮ.

Број 110-00-00170/2022-09

У Београду, 1. новембра 2022. године

Министар,

**Јелена Танасковић,** с.р.